section_heading: Povijesni razvoj
paragraph_text: 757 je bio prvi linijski putnički avion s motorima proizvedenim izvan SAD-a; s ugrađenim Rolls-Royce RB211 motorima što je bio odabir prvih kupaca. Pratt & Whitney je ubrzo ponudio PW2000 motore koji su ugrađivani na avione naručene od Delta Air Linesa. I General Electric ponudio je u ranom dijelu programa svoje CF6-32 motore ali je radi slabe potražnje odustao.